A negyedik meccsüket is behúzták – BMSExtra.hu
A negyedik meccsüket is behúzták
Négy mérkőzésből négy győzelemmel áll az U21/NB II-es női röplabda-bajnokságban a BRSE U21-es alakulata. Nagy Attila tanítványai a hétvégi fordulóban a Közgáz SC alakulatát múlták felül két szoros és egy könnyedebb szett után.
Linmar-BRSE–Közgáz SC 3:0 (22, 22, 11)
U21/NB II-es női röplabda-mérkőzés. Békéscsaba, 50 néző. Vezette: Suba, Rácz.
BRSE: Boskó Á, ARACZKI, Sinka, Gellén, Szűcs, Lenkefi. Csere: KERTÉSZ (liberó), FELD, Tatár G. Juhász. Edző: Nagy Attila.
A viharsarkiak ismét egy szokatlan felállásban játszottak, Szűcs Gréta feladó átló pozícióban mutatkozhatott be. Talán ennek is volt betudható, hogy az első két szett szorosabb játékot hozott, a jó szerváló fővárosiak helyenként megtudták nehezíteni a békéscsabaiak a dolgát. Mindent összevetve azonban megérdemelt hazai siker született a kicsivel több mint egy órás találkozón.
Nagy Attila: – Szokatlan felállásokban játszunk az idei szezonban, éppen ezért néha nehezebb a csapatnak. Örülök annak, hogy többen megmutatják, sokoldalúak, és lehet rájuk számítani.
Címlapon: Nagy Attila egy korábbi mérkőzésen adja a tanácsokat a fiataloknak. Fotó: Csukás Zsolt
Previous Previous post: Papp Rajmund több fronton is helytállt